ჩახომთექი

ჩახომთექი () — ისტორიული ერუშეთის მხარეში, არდაჰანის ილის ჰანაქის რაიონთან დაკავშირებული ოღუზიოლუს (ერუშეთი) საზღვრებში გამქრალი სოფელია.2014 Yılı Tao-Klarceti Tarihi Eserleri Araştırma Gezisi Sonuçları (ტაო-კლარჯეთის ძეგლების 2014 წლის საკვლევი ექსპედიციების ანგარიშები), Tiflis, 2015, s. 191.  ISBN 978-9941-0-7362-5

ისტორია
ჩახომთექი (ჩახომთექი), 1595 წლის ოსმალურ მუფასალ დეფტერში ჩახომდეკ (چخمدك) სახელით გვხვდება. გვიან პერიოდში რუსულ რუკებზე კი ჩახომტა (Чахомта) ფორმით იწერებოდა.

სოფელი ჩახომთექის მდებარე ერუშეთის მხარე ისტორიული საქართველოს ნაწილი იყო. ამიტომაც ოსმალებმა ეს მხარე და სოფელი XVI საუკუნის შუა წლებში ქართველებს ჩამოართვეს.

სოფელი ჩახომთექი, 1595 წლის ოსმალური მუფასალ დეფტერის მიხედვით, საქართველოს ვილაიეთში, არდაჰან-ი ბუზურღის ლივასის მეშე ნაჰიესს ეკუთვნოდა. მოსახლეობა შედგებოდა 10 ქრისტიანი ოჯახისგან და ოჯახის უფროსებს ძირითადად ქართული სახელები ერქვათ. სოფელში ხორბლისა და ქერის მეურნეობა აგრეთვე მეფუტკრეობა იყო განვითარებული, მისდევდნენ მეცხვარეობას. ზემოხსენებულ დეფტერში მოცემულია, რომ ჩახომთექი წითელი ჩახომთექის (წითელი ჩახომთექი) სოფლის ახლოს მდებარეობდა. ოსმალურად ქიზილ ჩახომდეკ (قزل چخمدك) ფორმით ჩაწერილი ეს დასახლება ასევე მეშე ნაჰიეს ეკუთვნოდა და ამ დროს დაცარიელებული იყო.

1595 წლის ოსმალურ მუფასალ დეფტერის გამომცემელი ქართველი თურქოლოგი სერგი ცხია აღნიშნავს, რომ გვიან პერიოდში რუსულ რუკებზე დამახინჯებული ფორმით ჩახომტა (Чахомта) სახელით დაწერილი სოფელი დაცარიელებულ დასახლებად იყო მოცემული. ამიტომაც 1886 წლის რუსულ აღწერაში ჩახომთექი სოფლად არ ჩანს.

სქოლიო

კატეგორია:თურქეთის ისტორიული ქართული სოფლები